Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Yli 100 ihmistä osoitti mieltään Ashkelonin pormestarin tueksi, -
joka oli irtisanonut koulujen läheisyydessä työskenteleviä arabeja.
Al-Qaidan Nusran rintama ja islamistit yrittävät valloittaa Syyrian Baathin, -
jolloin he saisivat täyden kontrollin Israelin rajan vastaisesta provinssista.
IAEA:n pääjohtaja syytti Irania, -
ettei se ole antanut selitystä epäillyistä ydinasetutkimuksistaan.
Yli 100 ihmistä osallistui eilen Ashkelonissa tukimielenosoitukseen -
pormestari Shimonin puolesta, joka oli katkaissut työsuhteita -
koulujen lähellä työskenteleviltä arabeilta.
Päätös herätti asukkaissa ristiriitaisia tunteita, -
ja se sai sekä kiitosta että tuomiota osakseen.
Meidän on tehtävä ero terroristien ja siviilien välillä, -
ja erityisesti Israelin arabien, -
jotka ovat siis Israelin kansalaisia.
Olen pahoillani tästä -
ja toivon, että hän tulee toisiin ajatuksiin.
Ei ole reilua niputtaa kaikkia arabeja samaan joukkoon.
Näin ei voi jatkua. Harva se päivä ihmisiä murhataan, -
ja me joudumme pelkäämään.
Emme saa luovuttaa ja antaa heidän tehdä kaikkea haluamaansa.
He tappavat lapsiamme sekä rukoilijoita synagogassa, -
täysin viattomia ihmisiä.
Kun Ashkelonin pormestari Shimonia uhattiin oikeustoimilla, -
hän selitti päätöksellään pyrkineensä siihen, -
että vanhemmat tuntisivat lastensa olevan turvassa.
Arabityöntekijöillä olisi lupa aloittaa työt lasten poistumisen jälkeen.
Tavoitteeni on yksinkertainen: antaa vanhemmille tunne siitä, -
että heidän lapsensa ovat turvassa. Kymmeniä Israelin arabeja -
työskentelee kaupungin rakennus- työmailla, eikä siinä ole ongelmaa.
Ongelma on päiväkotien sisällä pommisuojia rakentavat arabit, -
jotka kyllä ovat kumppaneitamme.
Ehdotin heille, että he työskentelisivät iltapäivisin lasten poistuttua.
Arvostamme heitä ja he saavat myöhemmin palata töihin.
Sisäministeri Gilad Erdan vaati pormestarilta selitystä päätökselle, -
ja myös oikeuskanslerin toimistosta esitettiin selvityspyyntö.
Palestiinalaismies, joka ajoi päin kolmea israelilaissotilasta -
haavoittaen heitä vakavasti kolmisen viikkoa sitten, -
on myöntänyt kuulusteluissa, että yliajo oli terrori-isku, ei onnettomuus.
Hamam Masalmeh, 23-vuotias Hamasin jäsen Länsirannalta, -
kertoi saaneensa innoituksen iskuun aiemmin samana päivänä -
Jerusalemissa tehdystä ajoneuvohyökkäyksestä.
Hän myönsi kuulusteluissa suunnitelleensa muitakin iskuja.
Häntä vastaan nostetaan syyte lähipäivinä.
Al-Qaidan Nusran rintama ja muut islamistitaistelijat -
tunkeutuivat hetkellisesti Etelä-Syyrian Baathin kaupunkiin, -
Assadin viimeiseen tukikohtaan Israelin rajan kupeessa.
Iskut Baathiin ja viereiseen Khan Arnaban kaupunkiin, -
jotka ovat Syyrian hallituksen vallassa, ovat osa islamistien -
juuri alkamaa taistelua Quneitran provinssin hallinnasta.
Se mahdollistaisi al-Qaidan taistelijoille täyden kontrollin -
Syyrian Israelin ja Jordanian vastaisesta etelärajasta.
Provinssista käytävien taistelujen tärkeys johtuu -
65 km päässä olevasta Assadin valtakeskuksesta Damaskoksessa.
Israel ja Jordania seuraavat tilanteen kehittymistä huolestuneesti.
Egypti ilmoitti sulkeneensa Rafahin Gazan vastaisen rajanylityspaikan -
islamistien Siinailla tekemien iskujen seurauksena.
Iskuissa kuoli 33 egyptiläissotilasta, ja Egypti julisti alueelle hälytystilan.
Egyptin päätöksen seurauksena -
tuhansien palestiinalaisten kerrotaan jääneen ilman sairaalahoitoa.
Yli tuhannen potilaan olisi päästävä erityissairaalahoitoon Egyptiin, -
koska Gazassa ei ole sellaisia palveluita.
Rajanylityspaikan sulkeminen pahentaa edelleen tilannetta.
Jotkut potilaat saattavat kuolla, -
mikäli raja pidetään kiinni ja Gaza pysyy saarrettuna.
Israel ottaa usein vastaan kiireisiä humanitaarisia tapauksia Gazasta.
Gazalaislähteiden mukaan ihmiset kuitenkin pelkäävät, -
että islamistiryhmät saattavat epäillä -
heidän vuotavan tietoja Gazan tapahtumista.
Egyptin turvallisuusviranomaiset syyttävät -
Gazan islamisteja avunannosta Siinain islamistitaistelijoille, -
jotka ovat vannoneet uskollisuutta ISILille.
Egypti rakensi myös puskurivyöhykkeen Gazan rajalle -
aseiden salakuljetuksen tyrehdyttämiseksi.
IAEA:n pääjohtaja Amano syytti Irania, -
ettei se ole antanut selitystä epäillyistä ydinasetutkimuksistaan.
Kolmen päivän kuluttua olisi määrä saada aikaan kattava sopimus -
Iranin ja P5+1-maiden (USA, Venäjä, Kiina, Ranska, -
Iso-Britannia ja Saksa) välillä pitkän kiistan lopettamiseksi.
Vuoden kestäneiden vaikeiden neuvottelujen jälkeen -
USA yrittää puskea sopimusta tai ainakin sen runkoa.
Amano teki selväksi, että sopimus olisi kaukana tyydyttävästä.
Hänen mukaansa IAEA ei pysty vakuuttamaan, -
ettei Iranilla olisi selvittämättömiä ydinmateriaaleja ja -toimintoja.
Olen jälleen tiedottanut turvatakuiden toimeenpanosta Iranissa.
IAEA jatkaa sen varmentamista, -
ettei Iran salaile ydinmateriaalitietojaan -
vakuussopimuksen puitteissa.
Emme kuitenkaan pysty vakuuttamaan, -
että Iran olisi ilmoittanut kaikki ydinmateriaalinsa ja -toimintonsa.
Emme voi tehdä johtopäätöstä, -
että Iranin kaikki ydinmateriaalit olisivat rauhanomaisiin tarkoituksiin.
Sopimuksen on tarkoitus asettaa rajat Iranin ydintoiminnoille, -
mistä vastineena Iranilta poistettaisiin pakotteet, -
jotka ovat vahingoittaneet sen öljystä riippuvaista taloutta.
Yksi ehto on, että Iranin on lakattava jarruttamasta -
tutkimuksia sen väitettyihin ydinohjussuunnitelmiin, -
vaikka joidenkin asiantuntijoiden mielestä se ei saisi estää sopimusta.
Iran ei ole antanut selityksiä; se ei ole mahdollistanut selvitystyötämme -
eikä liioin ehdottanut uusia käytännön toimia yhteistyön puitteissa, -
vaikka IAEA on tätä useaan otteeseen vaatinut.
Amano pyysi Irania lisäämään yhteistyötä IAEA:n kanssa.
Hän kertoi esittävänsä arvion IAEA:n hallitukselle heti, -
kun on päästy ymmärrykseen Iranin mahdollisista sotilaallisista puolista.
Vetoan Iraniin, jotta se lisäisi yhteistyötään IAEA:n kanssa -
ja sallisi pääsyn kaikkiin olennaisiin tietoihin, dokumentaatioon, -
laitoksiin, materiaaleihin ja henkilöstöön.
Aika, joka vielä tarvitaan -
mahdollisten sotilaallisten ulottuvuuksien selvittämiseen, -
riippuu paljolti yhteistyön laadusta -
sekä Iranin etenemisvauhdista asiassa.
IAEA:n johtaja sanoi, että järjestö aikoo jatkaa työtään -
myös 24.11. umpeutuvan määräajan jälkeen.
YK:n turvallisuusneuvosto vaati Irania ja IAEA:ta -
selvittämään kaikki ratkaisemattomat kysymykset, -
mukaan lukien mahdolliset sotilaalliset ulottuvuudet.
Yhteistyörunkosopimuksessa vakuutettiin, -
että Iran ja IAEA ratkaisisivat kaikki selvittämättömät kysymykset, -
niin menneet kuin nykyiset, yhteistyötä tehostamalla.
Siitä huolimatta, syntyykö sopimus 24.11. vai ei, -
IAEA aikoo jatkaa näiden asioiden selvittämistä parhaansa mukaan.
Kiitos seurasta!
Olen Jair Pinto. Shabbat shalom, nähdään maanantaina!